钦定古今图书集成/理学汇编/学行典/第174卷 > 梁汝元
## 钦定古今图书集成/理学汇编/学行典/第174卷 > 梁汝元

按《德安府志》：“梁汝元，字夫山，江西永丰人。嘉隆间游
楚，以讲学为事，一时诸名士皆翕然景从之。又游京
师，客耿恭简邸。一日，值张江陵过耿，汝元望见走匿。
耿讶问其故，汝元曰：‘分宜欲灭道学，华亭欲兴道学，
然皆不能兴灭。若此人者，操天下大柄，且终当杀我
子弟。公姑识之’。后江陵当国，果以曾光妖案捕汝元”
下所司，竟毙于狱，葬于孝感县之弘乐乡东里，与程
学颜合葬焉。